**DOMES SĒDES PROTOKOLA IZRAKSTS**

*Kokneses novada Kokneses pagastā*

2015.gada 8.jūlijā Nr.9

**5.5.**

**Par dzīvokļa Nr.19,„Liepās”, Bormaņos, Kokneses pagastā īres tiesību izsoles nolikuma apstiprināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZIŅO: Dainis Vingris

1. Kokneses novada domē saņemts iesniegums no D. D. D. ar lūgumu izīrēt vai pārdot dzīvokli Nr. 19 , Bormaņos, Kokneses pagastā.

2. Dzīvoklis Nr. 19 , Bormaņos, Kokneses pagastā pieder Kokneses novada domei, no 2015.gada maija mēneša tas netiek izīrēts. Dzīvojamā māja „ Liepas” ir renovēta un saskaņā ar Kokneses novada domes lēmumu dzīvoklim Nr.19 noteikta ikmēneša atlīdzība par dzīvokļa lietošanu (īre) 63,12 EUR. Kokneses novada domes dzīvokļu komisija piedāvāja īrēt dzīvokli personām, kas ir pašlaik dzīvokļu uzskaites rindā, bet neviens no rindas šī dzīvokļa īrei nav piekritis.

3. Likuma „Par pašvaldībām” 14.panta otrās daļas 3.punktā ir noteikts, ka, lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu.

4. Izsoles cena tiek noteikta saskaņā ar Kokneses novada domes Mantas vērtēšanas un objektu apsekošanas komisijas lēmumu.

5. Pamatojoties uz Latvijas Republikas likuma „Par pašvaldībām” 21.panta pirmās daļas 27.punktu, „ Publiskās personas finanšu līdzekļu un mantas izšķērdēšanas novēršanas likumu”, Finanšu un attīstības komitejas 01.07.2015. ieteikumu, PAR -13 (Henriks Ločmelis, Ivars Māliņš, Pēteris Keišs, Edgars Mikāls, Mudīte Auliņa, Jānis Krūmiņš, Uldis Riekstiņš, Jānis Liepiņš, Jānis Miezītis, Māris Reinbergs, Gita Rūtiņa, Valdis Biķernieks , Dainis Vingris) PRET-nav, ATTURAS-nav, Kokneses novada dome NOLEMJ:

**5.1. Izīrēt**  nekustamo dzīvokļa īpašumu ar kadastra Nr. 3260 900 0541 ar adresi „Liepas”-19 , Bormaņi, Kokneses pagasts, Kokneses novads, ar kopējo platību 73,4 m2, turpmāk tekstā - Objekts. Īrnieku noskaidrot mutiskā izsolē ar augšupejošu soli **2015. gada 11.augustā plkst.10.00.**

**5.2.** Noteikt Objekta –Dzīvokļa īres izsoles sākuma cenu –mēnesī **63,12 EUR** (sešdesmit trīs *euro* 12 *centi*) plus nosolītos EUR mēnesī . Noteikt Objekta izsoles soli – 2**,00** **EUR** (divi *euro* 00 *centi*).

**5.3.** Noteikt, ka papildus īres maksai Īrnieks maksā nekustamā īpašuma nodokli, apsaimniekošanas izdevumus, komunālos maksājumus (apkure, ūdens), bet par elektroenerģijas padevi un gāzes padevi Īrnieks slēdz atsevišķus līgumus ar pakalpojumu sniedzējiem.

5.4. Noteikt, Īres tiesību termiņu 5(pieci)gadi ar pirmtiesībām to pagarināt vai arī, ja Īrnieks pēc 12 mēnešu godprātīgas īres, apsaimniekošanas un komunālo maksājumu veikšanas (ja nav parādu), iegūst tiesības pirkt dzīvokli Nr.19, „Liepās”, Bormaņi, Kokneses pagasts, Kokneses novads, ar nomaksu līdz 5 gadiem.

**5.5.** Noteikt nomas Objekta lietošanas mērķi: **dzīvojamās telpas.**

**5.** 6.Apstiprināt nomas tiesību izsoles noteikumus un līguma projektu (pielikums Nr.1).

5.7**.** Publicēt informāciju par izsoli pašvaldības mājas lapā www.koknese.lv.

5.8. Izsoli veikt Kokneses novada domes Izsoles komisijai.

Sēdes vadītājs,

domes priekšsēdētājs *( personiskais paraksts)* D.Vingris

1.pielikums

Apstiprināti

ar Kokneses novada domes

2015.gada 8.jūlija

lēmumu Nr.5.5(prot.Nr.9)

**Nekustamā īpašuma - dzīvokļa Nr.19**

„Liepās”, Bormaņos, Kokneses pagastā, Kokneses novadā,

**īres tiesību**

**IZSOLES NOTEIKUMI**

1. **Vispārīgie noteikumi**

1.1. Izsole tiek organizēta saskaņā ar normatīviem aktiem „Publiskas personas finanšu līdzekļu un mantas izšķērdēšanas novēršanas likumu ” (turpmāk-Noteikumi).

1.2. Īres tiesību izsoles mērķis ir noteikt Kokneses novada domei (turpmāk tekstā pašvaldībai) piederošā o no nekustamā īpašuma ar kadastra Nr. 3260 013 0415, ar adresi 1905.gada ielas 7, Koknese, Kokneses pagasts, Kokneses novads, otrā stāva nedzīvojamo telpu grupu - Nr.1; 2; 3; 4; 5 ar kopējo platību 82,4 m2, saskaņā ar inventarizācijas lietu, nomnieku , kurš mutiskā izsolē piedāvā izdevīgāko finansiālo piedāvājumu nomas tiesību nodibināšanai ar pašvaldību. **Nomas Objekta izmantošanas mērķis** -**dzīvojamās telpas.**

1.3.Īres tiesību izsoli rīko izsoles komisija (turpmāk-Komisija). Komisija atbild par izsoles norisi un ar to saistīto lēmumu pieņemšanu.

1.4.Izsole notiek kā atklāta finanšu piedāvājuma - īres tiesību maksas summas par Objekta cenu mēnesī, vairāksolīšana. Pretendents, kurš piedāvā augstāko īres maksu par Objekta cenu mēnesī, tiek atzīts par izsoles uzvarētāju un iegūst Objekta īres tiesības. **Izsoles solis 2,00 EUR** (divi *euro* 00 *centi*).

1.5.Sludinājums par pašvaldības nekustamā īpašuma izsoli publicējams pašvaldības mājas lapā [www.Koknese.lv](http://www.Koknese.lv).

**2.Nomas objekts**

2. Īres Objekts ir trīsistabu dzīvoklis ar kopējo platību 73,4 m2 , renovētā dzīvojamā mājā, ar adresi „Liepas”-19 , Bormaņi, Kokneses pagasts, Kokneses novads.

2.1.Objekta- nosacītās īres maksas apmērs :

2.1.1. Īrnieks maksā īres maksu, kas uz Līguma slēgšanas brīdi sastāda mēnesī **63,12 EUR** (sešdesmit trīs *euro* 12 *centi*) plus nosolītos \_\_\_\_\_\_\_ EUR (\_\_\_\_\_\_\_), kopā\_\_\_\_\_\_ EUR (\_\_\_\_\_\_\_) mēnesī, kuru apmaksā saskaņā ar SIA „ Kokneses Komunālie pakalpojumi” izsniegto aprēķinu.

2.2. Papildus īres maksai Īrnieks maksā nekustamā īpašuma nodokli, apsaimniekošanas izdevumus, komunālos maksājumus (apkure, ūdens), kuru apmaksā saskaņā ar SIA „ Kokneses Komunālie pakalpojumi” izsniegto aprēķinu.

2.3. Par elektroenerģijas padevi un gāzes padevi Īrnieks slēdz atsevišķus līgumus ar pakalpojumu sniedzējiem.

2.4.Objekta īres termiņš – 5 (pieci gadi) gadi no īres līguma noslēgšanas dienas ar pirmtiesībām pagarināt, ja nav īres, apsaimniekošanas un komunālo maksājumu parādu. Izīrētājs patur tiesības vienpusēji lauzt Līgumu pirms termiņa, ja Īrnieks divus mēnešus kavē minētos maksājumus.

2.5.Īres tiesību iegūšanas veids – īres tiesību pārdošana mutiskā izsolē.

2.9. .Īres objekta apskate iespējama, iepriekš piesakoties pie Kokneses novada domes nekustamo īpašuma speciālistes E.Ģēģeres pa tālruni 28694278.

2.10.Objekts ir Kokneses novada domes īpašums un reģistrēts Aizkraukles rajona tiesas Zemesgrāmatu nodaļas Kokneses pagasta zemesgrāmatas nodalījumā Nr.803 19.

**3.Izsoles dalībnieki**

3.1.Par izsoles dalībnieku var kļūt juridiskā vai fiziskā persona, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūst nomas tiesības, un ja:

3.1.1.Izsoles dalībnieks nav parādā Kokneses novada domei saskaņā ar citām likumiskām vai līgumiskām saistībām,t.sk., nav nodokļu parādu;

3.2.Reģistrējoties izsolei, tās dalībnieks apliecina, ka šo noteikumu 3.1.punktā minētie ierobežojumi uz viņu neattiecas. Ja tiek atklāts, ka izsoles dalībnieks ir sniedzis nepatiesas ziņas, izsoles dalībnieks tiek svītrots no izsoles dalībnieku saraksta.

**4.Izsoles dalībnieku reģistrācija**

4.1.Izsoles pretendentu pieteikumu pieņemšana notiek katru darba dienu **līdz 2015.gada 10.augusta plkst.10.00,** Kokneses novada domē, Melioratoru ielā 1, Koknesē, 2.stāvā , 13.kabinetā pie juristes vai kancelejā.

4.2.Fiziskā persona, reģistrējoties dalībai izsolē, iesniedz šādus dokumentus:

4.2.1.izsoles pieteikumu, norādot – vārdu, uzvārdu, personas kodu, deklarētās dzīvesvietas adresi, elektroniskā pasta adresi, tālruni, bankas rekvizītus un uzrāda personu apliecinošu dokumentu, norāda izsoles objektu, uz kuru piesakās. Izziņu par nodokļu nomaksu Kokneses novadā.

4.3.Latvijā reģistrēta juridiskā persona (pārstāvim uzrādot personu apliecinošu dokumentu), reģistrējoties dalībai izsolē, iesniedz šādus dokumentus:

4.3.1.izsoles pieteikumu, norādot – nosaukumu (firmu), reģistrācijas numuru, juridisko adresi, īres tiesību pretendenta pārstāvja vārdu, uzvārdu, elektroniskā pasta adresi ,tālruni un bankas rekvizītus, īres objektu, uz kuru piesakās, īres laikā plānotās darbības objektā. Ieteicams iesniegt arī reģistrācijas apliecības kopiju un dokumentu, kas apliecina paraksta tiesības. Izziņu par nodokļu nomaksu Kokneses novadā.

4.3.2.pilnvaru pārstāvēt juridisko personu izsolē, ja juridisko personu pārstāv persona, kurai nav paraksta tiesību;

4.4.Latvijā nereģistrēta juridiskā persona (pārstāvim uzrādot personu apliecinošu dokumentu), reģistrējoties dalībai izsolē, iesniedz šādus dokumentus:

4.4.1.izsoles pieteikumu, norādot – nosaukumu (firmu), reģistrācijas numuru, juridisko adresi, īres tiesību pretendenta pārstāvja vārdu, uzvārdu, elektroniskā pasta adresi , tālruni, bankas rekvizītus, nomas objektu, uz kuru piesakās, īres laikā plānotās darbības objektā;

Reģistrācijas apliecības uzņēmuma apstiprinātu kopiju un dokumentu, kas apliecina paraksta tiesības. Izziņu par nodokļu nomaksu Kokneses novadā.

4.4.2.pilnvaru pārstāvēt juridisko personu izsolē, ja juridisko personu pārstāv persona, kurai nav paraksta tiesību;

**5.Pieteikumu iesniegšana izsolei**

5.1.Šo noteikumu 4.nodaļā minētie dokumenti iesniedzami Kokneses novada domē ne vēlāk kā līdz **2015.gada 10.augusta plkst.10.00.**

5.2.Pēc šo noteikumu 5.1.punktā norādītā termiņa dokumenti netiek pieņemti.

5.3.Pieteikumu paraksta izsoles pretendents vai tā pilnvarotā persona.

5.4.Visi dokumenti iesniedzami latviešu valodā.

5.5.Reģistrācijai iesniegtie dokumenti izsoles dalībniekiem netiek atgriezti.

5.6.Komisija reģistrē saņemtos pieteikumus to saņemšanas secībā, norāda saņemšanas datumu un laiku, kā arī nomas tiesību pretendentu, kurš iesniedzis pieteikumu.

5.7.Katram izsoles dalībniekam tiek piešķirts kārtas numurs un izsniegta reģistrācijas (solīšanas) kartīte.

5.8.Reģistrējoties izsolei, pretendents (pilnvarotais pārstāvis) ar savu parakstu apliecina, ka ir iepazinies ar izsoles noteikumiem un ir saņēmis reģistrācijas kartīti.

5.9.Ja noteiktā termiņā izsolei ir reģistrējies tikai viens dalībnieks, tad Komisija lemj par nomas tiesību piešķiršanu vienīgajam reģistrētajam izsoles dalībniekam par nosacīto cenu ar viena soļa paaugstinājumu vai organizē atkārtotu izsoli.

5.10.Īres tiesību pretendents drīkst piedalīties izsolē, ja pieteikums iesniegts publikācijā norādītajā termiņā.

5.11.Ziņas par izsoles pretendentiem un to skaitu netiek izpaustas līdz pat izsoles sākumam. Par ziņu neizpaušanu atbildīga ir Komisija.

**6.Izsoles norise**

6.1.Izsole notiks **2015.gada 11.augustā plkst.10.00,** Melioratoru ielā 1, Koknesē, Kokneses pagastā, Kokneses novadā, 1.stāva 1.kabinetā (mazajā zālītē).

6.2.Izsoli vada Komisijas priekšsēdētājs, kurš atklājot izsoli nosauc savu vārdu, uzvārdu un iepazīstina klātesošos ar pārējiem komisijas locekļiem, raksturo izsolāmo Īres objektu un paziņo tā Īres sākotnējo **sākuma cenu -** mēnesī **63,12 EUR** (sešdesmit trīs *euro* 12 *centi*) plus nosolītos EUR mēnesī, kā arī summu, par kādu nomas cena katrā nākamajā solī tiek paaugstināta ar Objekta izsoles soli – 2**,00** **EUR** (divi *euro* 00 *centi*) .

6.3.Sākot izsoli komisija sastāda dalībnieku sarakstu. Izsole tiek protokolēta. Izsoles cenu tabula tiek sastādīta norādot katru solītāju, atzīmējot visus katra solītāja solījumus.

6.4.Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs paziņo pirmā solītāja reģistrācijas numuru un piedāvāto cenu. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš pieņēmis vairāk solījumu, un šis piesitiens noslēdz Izīrēšnas cenas noteikšanu.

6.5.Izsoles dalībnieks, kurš piedāvājis visaugstāko cenu ar savu parakstu piedāvātā cenas tabulā ( kas ir protokola pielikums) apliecina savu gribu Īrēt Pašvaldības mantu par nosolīto, cenu tabulā norādīto cenu. Izsoles dalībnieks, kurš nosolījis Īres tiesības, bet neparakstās cenu tabulā, tādējādi ir atteicies no Īres tiesībām. Viņš tiek svītrots no izsoles dalībnieku saraksta, Īres tiesības tiek piedāvātas izsoles dalībniekam, kurš nosolījis nākamo augstāko cenu.

6.6.Atsakoties no turpmākas solīšanas, katrs izsoles dalībnieks cenu tabulā ar parakstu apliecina savu pēdējo solīto nomas maksas summu.

6.7.Komisija ir tiesīga pārbaudīt izsoles pretendentu sniegtās ziņas.

6.8.Ja nepieciešams papildu laiks, lai izvērtētu pieteikumu atbilstību publicētajiem iznomāšanas nosacījumiem, mutiskās izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, mutiskās izsoles beigās paziņo, ka izsole pabeigta, kā arī nosauc visaugstāko nosolīto Īres maksu un Īres tiesību pretendentu, kas to nosolījis un ieguvis tiesības slēgt Īres līgumu.

6.9.Izsoles komisija protokolē visu izsoles gaitu. Izsoles protokolam kā pielikumus pievieno izsoles dalībnieku sarakstu un cenu tabulu ar nosolītām cenām.

**7.Nenotikusī izsole**

7.1.Izsole var tikt uzskatīta par nenotikušu:

7.1.1.ja neviens izsoles dalībnieks nav iesniedzis pieteikumu;

7.1.2.ja, piedaloties vairāk kā vienam pretendentam, nav pārsolītā sākumcena;

7.1.3.ja neviens no izsoles dalībniekiem, kurš atzīts par nosolītāju, nenoslēdz Īres līgumu noteiktajā termiņā;

7.1.4.ja tiek konstatēts, ka bijusi noruna kādu atturēt no piedalīšanās izsolē vai ja izsolē starp dalībniekiem konstatēta vienošanās, kas ietekmējusi izsoles rezultātus vai tās gaitu;

7.1.5.Ja izsolāmo objektu Īres tiesības iegūst persona, kurai nav bijušas tiesības piedalīties izsolē.

7.1.6.Atkārtotas izsoles gadījumā Kokneses novada dome ar atsevišķu lēmumu nosaka atkārtotās izsoles priekšmeta sākumcenu, to atstājot negrozītu vai samazinot.

**8.Izsoles rezultātu apstiprināšana**

8.1.Izsoles protokolu apstiprina Komisija.

8.2.Sūdzības par izsoles komisijas darbu iesniedzamas Kokneses novada domes priekšsēdētājam ne vēlāk kā 1 (vienas) dienas laikā kopš izsoles dienas. Vēlāk iesniegtās sūdzības netiek skatītas.

8.3.Rīkotās izsoles rezultātus apstiprina Kokneses novada domes priekšsēdētājs vai izpilddirektors.

8.4.Informācija par izsoles rezultātu tiek publicēta pašvaldības mājas lapā [www.koknese.lv](http://www.koknese.lv)

**9.Nomas līguma noslēgšana**

9.1.Pretendentam, kurš ir piedāvājis visaugstāko Īres maksu, 5 (piecu) darba dienu laikā pēc mutiskās izsoles rezultātu paziņošanas ir jānoslēdz Īres līgums ar pašvaldību vai rakstiski jāpaziņo par atteikumu slēgt Īres līgumu. Ja iepriekšminētajā termiņā pretendents Īres līgumu neparaksta un neiesniedz attiecīgu atteikumu, ir uzskatāms, ka Īres tiesību pretendents no Īres līguma slēgšanas ir atteicies.

9.2.Gadījumā, ja Īres līgums netiek noslēgts, Īres tiesības tiek piedāvātas iegūt izsoles dalībniekam, kurš ir piedāvājis pēdējo Īres maksu pirms visaugstākās piedāvātās Īres maksas. Īres līgums ar nākamo izsoles pretendentu ir slēdzams, ja nākamais pretendents piekrīt parakstīt nomas 5 (piecu) darba dienu laikā pēc piedāvājuma saņemšanas dienas. Iznomātājs ne vēlāk kā divu darbdienu laikā pēc Īres līguma parakstīšanas publicē minēto informāciju Kokneses novada pašvaldības mājas lapā [www.koknese.lv](http://www.koknese.lv).

9.3.Strīdus, kas radušies sakarā ar šo noteikumu piemērošanu, izšķir Kokneses novada dome.

Sēdes vadītājs,

domes priekšsēdētājs *( personiskais paraksts)* D.Vingris

2.pielikums

APSTIPRINĀTS

ar Kokneses novada domes

2015.gada 8.jūlija

sēdes lēmumu Nr.\_\_\_

(protokols Nr.\_\_\_)

**PROJEKTS**

**DZĪVOKĻA ĪRES**

**L Ī G U M S**

Kokneses novada Kokneses pagastā 2015.gada \_\_\_\_\_\_

**KOKNESES NOVADA DOME,** reģistrācijas Nr. LV90000043494, Melioratoru ielā 1, Koknesē, Kokneses pagastā, Kokneses novadā, kuras vārdā, pamatojoties uz Kokneses novada pašvaldības nolikuma pamata rīkojas domes priekšsēdētājs Dainis Vingris(turpmāk- I**zīrētājs**), no vienas puses un

**\_\_\_\_\_\_\_\_\_\_\_\_\_\_\_\_\_\_\_\_** personas kods \_\_\_\_\_\_\_\_\_\_\_\_\_\_\_\_\_

(turpmāk – **Īrnieks)**, no otras puses, pēc brīvas gribas, bez maldības, viltus un spaidiem, savstarpēji vienojoties, noslēdz šādu līgumu:

**1. Līguma priekšmets**

1.1. **Izīrētājs** nodod, bet **Īrnieks** pieņem lietošanā dzīvoklis Nr.19( turpmāk– **dzīvoklis**)

“ Liepas”-19, Bormaņos,Kokneses pagastā, Kokneses novadā.

1.1.1.Tiek nodots atsevišķs trīsistabu dzīvoklis

ar kopējo platību 73,4 m², tajā ir trīsistabu istabas, virtuve, vannas istaba, pielīgtelpa un koridors.

1.2.Dzīvoklī ir:

- centrālā apkure,

- ūdensvads,

- kanalizācija,

- elektroapgaismojums

- gāze.

1.3. Dzīvojamās, koplietošanas un palīgtelpas (turpmāk - **telpas**) **Izīrētājs** nodod un  **Īrnieks** pieņem lietošanā saskaņā ar nodošanas – pieņemšanas aktu, kas ir šī līguma neatņemama sastāvdaļa.

**2. Maksājumi**

**2.1**. Īrnieks maksā īres maksu, kas uz Līguma slēgšanas brīdi sastāda mēnesī **63,12 EUR** (sešdesmit trīs *euro* 12 *centi*) plus nosolītos \_\_\_\_\_\_\_ EUR (\_\_\_\_\_\_\_), kopā\_\_\_\_\_\_ EUR (\_\_\_\_\_\_\_) mēnesī, kuru apmaksā saskaņā ar SIA „ Kokneses Komunālie pakalpojumi” izsniegto aprēķinu.

2.2. Papildus īres maksai Īrnieks maksā nekustamā īpašuma nodokli, apsaimniekošanas izdevumus, komunālos maksājumus (apkure, ūdens), kuru apmaksā saskaņā ar SIA „ Kokneses Komunālie pakalpojumi” izsniegto aprēķinu.

2.3. Par elektroenerģijas padevi un gāzes padevi Īrnieks slēdz atsevišķus līgumus ar pakalpojumu sniedzējiem.

2.4. **Īrnieks maksā** obligātos maksājumus (nekustamā īpašuma nodokli un zemes nomas maksu proporcionāli izīrētajam dzīvoklim), saskaņā ar Kokneses novada domes izsniegto aprēķinu.

2.5. Līdzēji vienojas, ka īres, obligāto un komunālo maksājumu nemaksāšanas gadījumā, **Izīrētājs un Apsaimniekotājs** ir tiesīgi piedzīt parādus Latvijas Republikas likumdošanā noteiktajā bezstrīdus kārtībā.

**3. Īres līguma termiņš un līguma izbeigšana**

3.1. Šis līgums stājas spēkā ar tā parakstīšanas dienu un tiek noslēgts uz termiņu 5(pieci)gadi ar pirmtiesībām to pagarināt vai arī, ja Īrnieks pēc 12 mēnešu godprātīgas īres, apsaimniekošanas un komunālo maksājumu veikšanas (ja nav parādu), iegūst tiesības pirkt dzīvokli Nr.19, „Liepās”, Bormaņi, Kokneses pagasts, Kokneses novads, ar nomaksu līdz 5 gadiem.

3.2.Īres līguma darbības laikā, **līgumu var izbeigt un Īrnieku** un viņa ģimenes locekļus izlikt no **dzīvokļa** pēc **Izīrētāja** pamatotas prasības, bez citas dzīvojamās platības ierādīšanas**, ja Īrnieks kavē Līguma 2. punktā minētos maksājumus par diviem mēnešiem.**

3.3. **Īrniekam** ir tiesības jebkurā laikā lauzt **dzīvokļa** īres līgumu, brīdinot par to I**zīrētāju** vienu mēnesi iepriekš.

Ja **Īrnieks** lauž līgumu bez **Izīrētāja** iepriekšējas brīdināšanas, viņam jānokārto visi maksājumi par šajā punktā minēto laika posmu uz priekšu.

**4. Līguma grozīšana**

4.1. Šo līgumu var grozīt tikai **Īrniekam** un **Izīrētājam** vienojoties, noformējot šīs izmaiņas rakstveidā, kā arī likumdošanā noteiktajā kārtībā ar tiesas vai citas pilnvarotas institūcijas lēmumu.

**5. Īrnieka pienākumi un tiesības**

5.1.**Īrnieks** apņemas:

5.1.1. izmantot un uzturēt Telpas labā kārtībā visu šī īres Līguma darbības laiku, pieļaujot saprātīgu to nolietošanās pakāpi, ievērot Latvijas Republikas likumus un normatīvos aktus, sanitārās normas, kompetentu iestāžu izdotus noteikumus un ugunsdrošības prasības, nodrošināt pareizu telpu un to ēkas konstrukciju, sanitārtehnisko tīklu un komunikāciju ekspluatāciju un to pasargāšanu no bojājumiem atbilstoši spēkā esošajām celtniecības normām un noteikumiem saistībā ar šī Līguma izpildi un noteikumu ievērošanu, kā arī nodrošināt telpu tīrību un kārtību un lietot telpas tikai saskaņā ar šī Līguma noteikumiem;

5.1.2 ievērot piemājas teritorijas uzturēšanas noteikumus, saudzīgi izturēties pret māju, tās iekārtām un koplietošanas telpām;

5.1.3.neveikt telpu pārbūvi un pārplānošanu bez **Izīrētāja** rakstiskas piekrišanas;

5.1.4.atlīdzināt **Izīrētājam** un trešajām personāmlikumdošanā noteiktajā kārtībā visus zaudējumus, kas radušies sakarā ar **dzīvokļa**, dzīvojamās mājas un tās iekārtu bojājumiem **Īrnieka** vai ar viņu kopā dzīvojošo personu vainas dēļ;

5.1.5.īres līgumam izbeidzoties, **desmit dienu** laikā nodot I**zīrētājam** telpas apdzīvošanai derīgā stāvoklī, nodot labierīcības, iekārtas un citas ierīces lietošanai derīgā stāvoklī saskaņā ar dzīvojamās telpas nodošanas- pieņemšanas aktu;

5.1.6. **Īrniekam** ir pienākums avārijas situācijas gadījumā nekavējoties savu iespēju robežās veikt neatliekamus pasākumus avārijas likvidēšanai un ziņot par to **Izīrētājam, Apsaimniekotājam**  un organizācijai, kas nodrošina attiecīgo komunikāciju apkalpošanu.

Ar avārijas seku likvidēšanu saistītos strīdus un nesaskaņas savstarpējo izdevumu kompensāciju, tās kārtību un apmēriem, kurus Puses neatrisina sarunu ceļā, izskata saskaņā ar spēkā esošajiem Latvijas Republikas normatīvajiem aktiem.

5.1.7. Ja bojājumi radušies **Īrnieka** vainas dēļ, segt visus izdevumus, kas saistīti ar telpu , iekārtu, labierīcību un citu ierīču remontu vai atjaunošanu.

5.2. **Īrnieka tiesības**:

5.2.1.kopā ar citām dzīvoklī likumīgi iemitinātām personām, netraucēti lietot **dzīvokļa** telpas, labierīcības, iekārtas un citas ierīces, kā arī mājas koplietošanas telpas (palīgēkas) un piemājas teritoriju;

5.2.3. izbeidzoties līguma attiecībām un atbrīvojot **dzīvokli**, ņemt līdzi tikai tos priekšmetus, kuri pieder Ī**rniekam** un kurus viņš izmantojis telpu uzlabošanai, ja tie atdalāmi, nebojājot telpas, un ja I**zīrētājs** nepiekrīt atlīdzināt to vērtību.

5.2.4. **ja nav īres maksas un citu 2. punktā noteikto parādu** pēc 12 mēnešu godprātīgas īres, apsaimniekošanas un komunālo maksājumu veikšanas (ja nav parādu), iegūst tiesības **iegādāties dzīvokli īpašumā par samaksu, ieniedzot par to domei iesniegumu,** ar nomaksu līdz 5 gadiem.

5.3. **Īrniekam nav tiesību**:

5.3.1. nodot **dzīvokli** apakšīrei citai personai, bez I**zīrētāja** rakstiskas piekrišanas;

5.3.3. iemitināt **dzīvoklī** citas personas, bez Izīrētāja rakstiskas piekrišanas, izņemot personas, kas norādītas 7.4.punktā.

**6. Izīrētāja pienākumi un tiesības**

6.1. **Izīrētājs** apņemas:

6.1.1. nodot īrniekam **dzīvokli** saskaņā ar dzīvokļa pieņemšanas-nodošanas aktu;

6.1.2. netraucēt **Īrniekam** un kopā ar viņu likumīgi dzīvojošām personām lietot **dzīvokli,** telpas, labierīcības un citas iekārtas;

6.2. **Izīrētājam** ir tiesības:

6.2.1. veikt **dzīvokļa** Telpu apskati, pārbaudīt labierīcību un ierīču funkcionēšanu;

6.2.2. dot norādījumus sanitāri tehnisko prasību nodrošināšanai;

6.2.3 prasīt, lai **Īrnnieks** pārtrauktu nelikumīgi iemitinātu personu uzturēšanos **dzīvoklī**, un ja tas netiek darīts, likumdošanā noteiktā kārtībā izlikt no **dzīvokļa** tur nelikumīgi iemitinātas personas;

6.2.4. pieprasīt, lai **dzīvokļa** Telpas un ierīces tiktu uzturētas pienācīgā kārtībā un tīrībā;

6.2.5. ja **īrnieks** trīs mēnešus pēc kārtas nemaksā šajā Līgumā noteiktos maksājumus, likumdošanā noteiktā kārtībā pārvietot īrnieku un viņa ģimenes locekļus vai arī izlikt no dzīvokļa, saskaņā ar Latvijas Republikas normatīvajiem aktiem.

**7. Citi noteikumi**

7.1. **Īrnieka** ģimenes locekļiem, kas dzīvo kopā ar viņu, tāpat kā Īrniekam ir visas tiesības un jāpilda visi pienākumi, kas paredzēti šajā dzīvokļa īres līgumā.

7.2. Jautājumi, kuri nav atrunāti šajā līgumā, dzīvokļa lietošanas un piemājas teritorijas uzturēšanas noteikumos, tiek lemti saskaņā ar Latvijas Republikā spēkā esošajiem normatīvajiem aktiem.

7.3. Strīdi, kas radušies starp līdzējiem, tiek atrisināti pārrunu ceļā, bet nevienošanās gadījumā, tos izšķir tiesa vai cita pilnvarota institūcija.

7.4. **Īrniekam** ir tiesības iemitināt **dzīvoklī** savus ģimenes locekļus:

|  |  |  |  |
| --- | --- | --- | --- |
| Nr. | Vārds, uzvārds | Personas kods | Radniecība |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
|  |  |  |  |

**8. Papildnoteikumi**

**8.1.** **Īrnieks,** parakstot šo līgumu, apliecina, ka ar dzīvojamās mājas un piemājas teritorijas, kā arī ar ugunsdrošības noteikumiem ir iepazinies, ir informēts un apzinās, ka, par šo noteikumu neievērošanu, iestājas administratīvā, civiltiesiskā vai kriminālatbildība.

8.2. Citi nosacījumi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Līgums sastādīts latviešu valodā uz četrām lapām divos identiskos eksemplāros ar vienādu juridisku spēku, pa vienam eksemplāram katrai pusei.

**Izīrētājs Īrnieks**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

/paraksts, tā atšifrējums/ /paraksts, tā atšifrējums/

Z.v.

Sēdes vadītājs,

domes priekšsēdētājs *( personiskais paraksts)* D.Vingris